wickkiey/tamil-wikipedia-chunked huggingface dataset:
# மூன்றாம் கோவிந்தன்

## கன்னோஜ் வெற்றி

தற்கால கர்நாடகத்தின் பீதர் மாவட்டத்தில் உள்ள மயூர்கண்டியே மூன்றாம் கோவிந்தனின் தலைநகராக இருந்தது. அங்கிருந்து கி.பி 800-ல் தனது வடதிசை படையெடுப்பை மேற்கொண்டான். கூர்ஜர-பிரதிகாரப் பேரரசர் இரண்டாம் நாகபட்டர் (800–833), பாலப் பேரரசு தர்ம பாலர் ஆகியோரின் கன்னோசி, சாரய்யுதா நகரங்களை வெற்றிகொண்டான். இரண்டம் நாகபட்டர் போரில் தோற்று போர்க்களத்திலிருந்து ஓடினான். மூன்றாம் கோவிந்தனின் யானைகளும், குதிரைகளும் இமயத்தின் பனியிலிருந்து கரைந்து வந்த புனிதமான கங்கை நீரைக் குடித்ததாக அவனது சாசனங்கள் புகழ்கின்றன.மகதம் மற்றும் வங்காள ஆட்சியாளர்கள்கூட இவனுக்குப் பணிந்தனர். சௌராட்டிர தீபகற்பம் (தெற்கு மற்றும் மத்திய குஜராத்) பகுதியை வெற்றி கொண்டு தனது சகோதரனான இந்திரனிடம் அப்பகுதியின் ஆட்சியை ஒப்படைத்தான். இதன் விளைவாக இராஷ்டிரகூடப் பேரரசின் ஒரு கிளை அப்பகுதியில் தோன்றியது. இதனால் மூன்றாம் கோவிந்தன் வென்ற பகுதிகளான வடக்கே மால்வா முதல் தெற்கே காஞ்சிபுரம் வரையான தனது பேரரசைக் கட்டிக்காக்க இயன்றது. இராஷ்டிரகூடப் பேரரசின் வெற்றிகள் உச்ச நிலையை அடைந்திருந்தது., மூன்றாம் கோவிந்தன் கி.பி.814 இல் இறந்தான்.
# 2015 பெசாவர் பள்ளிவாசல் தாக்குதல்

**பெசாவர் பள்ளிவாசல் தாக்குதல்** (2015 Peshawar mosque attack) என்பது பாகிஸ்தானின் பெசாவர் நகரில் அமைந்துள்ள *இமாமியா* எனும் பெயருடைய பள்ளிவாசல் மீது நடத்தப்பட்ட தாக்குதலைக் குறிப்பதாகும். இந்தத் தாக்குதல் 2015 ஆம் ஆண்டு பிப்ரவரி மாதம் 13 ஆம் திகதி நடைபெற்றது. இத்தாக்குதலில் 19 பேர் கொல்லப்பட்டனர். மேலும் 63 பேர் காயமடைந்தனர்.
# 2015 பெசாவர் பள்ளிவாசல் தாக்குதல்

## தாக்குதல்

பாக்கிஸ்தானின் ஹயாட்டபாத் மாவட்டத்தில் உள்ள ஷியா பள்ளிவாசலில் வெள்ளிக்கிழமை பிரார்த்தனையின் போது ஆயுததாரிகள் மூவர் துப்பாக்கி மற்றும் கைக்குண்டு மூலம் தாக்குதல் நடத்தினர். பதிலுக்கு காவலர்களும் நடத்திய தாக்குதலில் ஆயுததாரிகளில் ஒருவர் கொல்லப்பட்டார், ஒருவர் தன்னைத்தானே வெடித்து உயிரை மாய்த்துக் கொண்டார் மற்றுமொருவர் கைது செய்யப்பட்டார்.
# 2015 பெசாவர் பள்ளிவாசல் தாக்குதல்

## பொறுப்பேற்பு

இத்தாக்குதல் நிகழ்விற்கு பாக்கித்தானின் டெகரிக்-இ-தாலிபான் அமைப்பு பொறுப்பேற்றுக் கொண்டது.
# 2015 பெசாவர் பள்ளிவாசல் தாக்குதல்

## வெளியிணைப்புகள்

- பெஷாவர் ஷியா பள்ளிவாசல் தாக்குதல்
# பாட் கம்மின்ஸ்

**பாட்ரிக் ஜேம்ஸ் கம்மின்ஸ்** (*Patrick James Cummins*, பிறப்பு: 8 மே 1993) என்பவர் ஆத்திரேலியத் துடுப்பாட்ட வீரரும் துணை அணித்தலைவர்களில் ஒருவரும் ஆவார். இவர் தனது 18-ஆவது அகவையில் இருந்து தேர்வுத் துடுப்பாட்டப் போட்டிகளில் விளையாட ஆரம்பித்தார். உள்ளூர்ப் போட்டிகளில் நியூ சவுத் வேல்ஸ் மாநில அணிக்காக விளையாடி வருகிறார்.  
இவர் ஒரு வலது-கை விரைவு வீச்சாளரும் கீழ்வரிசையில் திறமையாக ஆடக்கூடிய வலது-கை மட்டையாளரும் ஆவார். 2019 நிலவரப்படி ஐசிசியின் தேர்வு பந்துவீச்சாளர்கள் தரவரிசையில் முதலிடத்திலும் ஒருநாள் பந்துவீச்சாளர்கள் தரவரிசையில் நான்காவது இடத்திலும் உள்ளார்.
# ஆரியப்படை கடந்த நெடுஞ்செழியன்

**முதலாம் நெடுஞ்செழியன்** (Nedunj Cheliyan I) சிலப்பதிகார காவியத்தில் கூறப்படும் மதுரையை ஆண்ட பாண்டிய மன்னன். இவரது பட்டத்து ராணியின் பெயர் கோப்பெருந்தேவி. கடைச்சங்க கால பாண்டிய மன்னர்களில் ஒருவர். சரியாக ஆராய்ந்து அறியாது ஒரு உயிரைக் கொல்ல ஆணையிட்டு, நீதி தவறியமைக்காக தன்னுயிர் நீத்த பாண்டிய மன்னன். வடநாட்டு ஆரிய மன்னர்களைப் போரில் வென்றதனால் **ஆரியப்படை கடந்த நெடுஞ்செழியன்** என்ற சிறப்புப்பெயரைப் பெற்றான். பெரும்படை மிக்கவனாகத் திகழ்ந்த இவன் தென்னாட்டு அரசர்கள் பலரை அடக்கி சேர,சோழர்கள் பலரையும் வென்றவனும் ஆவான். சேரன் செங்குட்டுவன் காலத்தில் வாழ்ந்த இவன் அம்மன்னனுக்கு முன்னரே வடநாட்டில் ஆரிய அரசர்களை அடக்கி ஆண்டவனுமாவான். கொங்கு குறுநில மன்னர்கள் பலரை வென்ற பெருமையினையும் உடையவனாவான். அறம் (நீதி) தவறியதால் தன்னுயிரை மாய்த்த இம்மன்னன் கல்விச்சிறப்பினை முதன் முதலில் உலகினுள் உணர்த்திய மன்னன் என்ற பெருமையினைக் கொண்டவன். இவனது புறப்பாடலில் இவன் கல்வியின் சிறப்புகளைக் கூறியுள்ளது குறிப்பிடத்தக்கது. அப்பாடலில்  
"ஆசானுக்கு உதவி செய்யவேண்டும்; மிக்க பொருளைத் தரவேண்டும். பணிவோடு கற்பது நல்லது! ஒரு குடும்பத்தில் பிறந்தாலும் கற்றவனையே தாய் விரும்புவாள். ஒரு குடும்பத்தில் அகவையால் (வயதால்) மூத்தவனைக் காட்டிலும் கற்ற ஒருவனையே, இளையவனே ஆகிலும் முந்துரிமை தந்து போற்றுவாள்
அறிவுடையோன் வழியில்தான் ஆட்சி செல்லும்! கீழ் இனத்தவன் கற்றால் மேலினத் தவனைவிட
மேலாக மதிப்பர்!" என கல்வியின் சிறப்பினைப் போற்றி உயர்த்திக் கூறியுள்ளான் இப்பாண்டிய மன்னன் என்பது குறிப்பிடத்தக்கது. இவனது ஆற்றலை வியந்து இளங்கோவடிகள் சிலப்பதிகாரத்தில்  
என இப்பாண்டிய மன்னனைப் போற்றியுள்ளார் இளங்கோவடிகள்.
# ஆரியப்படை கடந்த நெடுஞ்செழியன்

## அறம் (நீதியைக்) காக்க உயிர் நீத்த வரலாறு

கோவலன் தனது மனைவி கண்ணகியுடன் மதுரை நகரத்திற்குச் சென்று, கண்ணகியின் கால் சிலம்புகளில் ஒன்றை விற்பதற்காக கடைவீதிக்குச் சென்றான். ஆனால் அங்கு அரண்மனைக் காவலர்கள் அவன் பாண்டிய அரசியின் சிலம்புகளைத் திருடியதாகக் கூறி அரசவைக்குக் கூட்டிச்சென்றனர். அரசியின் கால் சிலம்புகளைத் திருடிய பொற்கொல்லனின் பொய்ச்சாட்சியத்தால் மதுரையின் மன்னனான முதலாம் நெடுஞ்செழியன் கோவலனைக் கொல்லுமாறு ஆணையிட்டான். கோவலனும் கொல்லப்பட்டான்.  
இதையறிந்த கண்ணகி அரசவைக்கு வந்து தனது சிலம்பை உடைத்து தனது சிலம்பில் உள்ள பரல்களும் அரசியின் சிலம்பில் உள்ள பரல்களும் வெவ்வேறு என்பதை காட்டி மன்னன் தவறு செய்ததை சுட்டிக்காட்டினாள். கோவலனைச் செய்யாத குற்றத்திற்காக கொலை செய்ய ஆணையிட்ட (உத்தரவிட்ட) நெடுஞ்செழியன், கண்ணகி சொல்லக் கேட்டு தான் அறம் வழுவியதை (நீதி தவறியதை) உணர்ந்து மனம் நொந்து "யானோ அரசன்! யானே கள்வன்! தென்புலங்காவல் என் முதல் பிழைத்தது" எனத் தனதுயிரை விட்டான். வளைந்த செங்கோலை தன் உயிர் கொடுத்து நிமிர்த்தினான். இவன் மனைவி கோப்பெருந்தேவியும் தன் கணவன் இறந்த மறுகணமே உயிர் நீத்தாள். நீதி தவறியதால் தம் உயிர் நீத்த நெடுஞ்செழியன் அவன் மனைவி கோப்பெருந்தேவி இருவரும் உலக வரலாற்றில் இடம்பெற்றுள்ளதும் குறிப்பிடத்தக்கது.  
இப்பாண்டிய மன்னன் செயலை நினைத்து வியந்த சேரன் செங்குட்டுவன்
"பாண்டியன் செங்கோல் திறங்காக்க உயிர்விட்டானே! அரசர்களுக்கு, மழை வளம் கரப்பின் வான் பேரச்சம், பிழை
உயிர் எய்தில் பெரும் பேரச்சம். கொடுங்கோலுக்கு அஞ்சி வாழ்தல் துன்பம். துன்பம் அல்லது தொழுதகவு இல்லை!"
என மனம் வருந்தினான் செங்குட்டுவன் என்பது வரலாறு.  
எனினும் கோபம் தணியாத கண்ணகி, தன் கற்பின் வலிமையால் மதுரை மாநகரையே எரித்ததாகச் சிலப்பதிகாரம் கூறுகிறது.
# ஆதியலா

**ஆதியலா** *( Adiala )* என்பது பாக்கிஸ்தான் நாட்டின் பஞ்சாப் மாகாணத்திலுள்ள இராவல்பிண்டி மாவட்டத்தில் இருக்கும் ஒரு கிராமம் ஆகும். கடல் மட்டத்தில் இருந்து 379 மீட்டர் (1246 அடி) உயரத்தில் உள்ள இக்கிராமம் 33 ° 27'30வ 72 ° 59'48கி ஆள்கூறுகளைக் கொண்டுள்ளது. . இராவல்பிண்டி மத்திய சிறை என்றழைக்கப்படும் ஆதியலா சிறை இக்கிராமத்தில் இருந்து 4 கிலோமீட்டர் தொலைவில் உள்ளது.
# ஆதியலா

## வரலாறு

சுமார் 5,00,000 முதல் 1,25,000 ஆண்டுகளுக்கு முற்பட்ட சோவனிக கலாச்சார சகாப்தத்தின் கலைப்படைப்புகள் கண்டறியப்பட்ட இடங்களுள் ஒன்று ஆதியலா கிராமம் ஆகும். இக்கிராமத்திலும், மற்றும் இராவல்பிண்டியில் இருந்து 16 கிலோமீட்டர் தொலைவிலுள்ள காசலா கிராமத்தில் பாயும் சோவன் நதி வளைவுகளிலும் நூற்றுக்கணக்கான கூழாங்கல் கருவிகள் கண்டுபிடிக்கப்பட்டன. மேலும் சாண்ட்ரா என்றவிடத்தில் கற்களால் ஆக்கப்பட்ட கைக்கோடாரிகளும் வெட்டுக்கத்திகளும் கிடைக்கப்பெற்றன .
# காசலா குர்து

**காசலா குர்து** (*Khasala Khurd*) என்பது பாக்கித்தான் நாட்டின் பஞ்சாப் மாகாணத்திலுள்ள இராவல்பிண்டி மாவட்டத்தில் இருக்கும் ஒரு கிராமம் ஆகும். கடல் மட்டத்தில் இருந்து 370 மீட்டர் (1217 அடி) உயரத்தில் உள்ள இக்கிராமம் 33 ° 26'45வ 72 ° 58'23கி ஆள்கூறுகளைக் கொண்டுள்ளது. இராவல்பிண்டி மாவட்டத்திற்குத் தெற்கில் இக்கிராமம் அமைந்துள்ளது.
# காசலா கலான்

**காசலா கலான்** (*Khasala Kalan*) என்பது பாக்கிஸ்தான் நாட்டின் பஞ்சாப் மாகாணத்திலுள்ள ராவல்பிண்டி மாவட்டத்தில் இருக்கும் ஒரு கிராமம் ஆகும். கடல் மட்டத்தில் இருந்து 370 மீட்டர் (1217 அடி) உயரத்தில் உள்ள இக்கிராமம் 33 ° 26'24வ 72 ° 58'25கி ஆள்கூறுகளைக் கொண்டுள்ளது. இராவல்பிண்டி மாவட்டத்திற்குத் தெற்கில் ஆதியலா செல்லும் சாலையில் ஆதியலா சிறைக்கு 6 கிலோமீட்டர் முன்னால் இக்கிராமம் அமைந்துள்ளது. இங்குள்ள மக்கள் தொகையில் ஒரு கணிசமான விகிதம் அரையின் மற்றும் ராஜபுத்திர குடும்பங்களைச் சேர்ந்தவர்கள் ஆகும். இக்கிராமத்தின் மத்தியில் பிர் காசி சரீன் பெய்க் சாகிப்பின் கல்லறை உள்ளது. மிகவும் அழகான அமைவிடமும், சுற்றுலாத்தலமுமான காசலா கலான் கிராமத்திற்குப் பின்னால் ஒரு சிறிய அணைக்கட்டும் அமைந்துள்ளது.
# சேவியர் டொகெர்ட்டி

**சேவியர் ஜோன் டொகெர்ட்டி** (*Xavier John Doherty*, பிறப்பு: 22 நவம்பர் 1982) ஆத்திரேலியத் துடுப்பாட்ட வீரர் ஆவார். இவர் தாசுமேனியா மாநில அணிக்காகவும், ஆத்திரேலிய தேசிய அணிக்காகவும் விளையாடி வருகிறார். இடக்கை துடுப்பாட்ட வீரரான இவர், ஒரு இடதுகை மரபுவழா சுழல் பந்துவீச்சாளரும் ஆவார். இவர் தனது முதலாவது ஒருநாள் பன்னாட்டுப் போட்டியை இலங்கை அணுக்கு எதிராக மெல்பேர்ணில் 2010 நவம்பரில் விளையாடினார். அதே மாதத்தில் தனது முதலாவது தேர்வுப் போட்டியில் கபா விளையாட்டரங்கில் விளையாடினார். 2011 உலகக் கிண்ணப் போட்டிகளில் காயம் காரணமாக இவர் தேர்ந்தெடுக்கப்படவில்லை.
# ஜேம்சு பால்க்னர்

**ஜேம்சு பீட்டர் பால்க்னர்** (*James Peter Faulkner*, பிறப்பு: 29 ஏப்ரல் 1990) ஆத்திரேலியத் துடுப்பாட்ட வீரர். தாசுமானிய மாநில அணிக்காக விளையாடி வருகிறார். பல்துறை வீரரான இவர் இடக்கை விரைவு-மிதப் பந்துவீச்சாளரும், வலது கை மட்டையாளர் ஆவார். பால்க்னர் தனது முதலாவது பன்னாட்டு இருபது20 போட்டியை 2012 பெப்ரவரி 1 இல் ஆத்திரேலிய அணிக்காக இந்தியாவுக்கு எதிராக விளையாடினார்.  
இவர் 2011 இல் இந்தியன் பிரீமியர் லீக்கின் புனே வாரியர்சு இந்தியா அணியிலும், 2012 இல் கிங்சு இலெவன் பஞ்சாபு அணியிலும் விளையாடினார். 2013 இந்தியன் பிரீமியர் லீக் தொடரில் ராஜஸ்தான் ராயல்ஸ் அணி நிர்வாகம் 400,000 அமெரிக்க டாலர் மதிப்பில் இவரை ஏலத்தில் எடுத்தது. .
# ஜேம்சு பால்க்னர்

## இந்தியன் பிரீமியர் லீக்

2011 இந்தியன் பிரீமியர் லீக் தொடரில் புனே வாரியர்சு இந்தியா அணிக்காக விளையாடிய இவர் 2012 இந்தியன் பிரீமியர் லீக் போட்டியில் கிங்சு இலெவன் பஞ்சாபு அணிக்காக விளையாடினார்.இந்தத் தொடரில் 2 போட்டிகளில் விளையாடி 72 ஓட்டங்களை விட்டுக்கொடுத்து 3 இலக்குகளைக் கைப்பற்றினார். இவரின் சிறந்த பந்துவீச்சு 2/41 ஆகும். இவரின் சராசரி இந்தத் தொடரில் 24. 00 ஆக இருந்தது. 2013 இந்தியன் பிரீமியர் லீக் தொடரில் ராஜஸ்தான் ராயல்ஸ் அணி நிர்வாகம் இவரை 400,000 அமெரிக்க டாலர் மதிப்பில் ஏலத்தில் எடுத்தது. 2014 இந்தியன் பிரீமியர் லீக் தொடரில் பெங்களூர் ராயல் சேலஞ்சர்ஸ் அணிக்கு எதிரான போட்டியில் 11 ஓட்டங்கள் விட்டுக்கொடுத்து 3 இலக்குகளைக் கைப்பற்றினார். இந்தப் போட்டியில் இவர் ஆட்டநாயகன் விருது பெற்றார். இந்தத் தொடரில் 16 போட்டிகளில் விளையாடி 427 ஓட்டங்களை விட்டுக்கொடுத்து 28 இலக்குகளைக் கைப்பற்றினார். இவரின் சிறந்த பந்துவீச்சு 5/16ஆகும். இவரின் சராசரி இந்தத் தொடரில்15.25 ஆக இருந்தது. 2015 இந்தியன் பிரீமியர் லீக் தொடரில் கிங்சு இலெவன் பஞ்சாபு அணிக்கு எதிரான போட்டியில் 26 ஓட்டங்கள் விட்டுக்கொடுத்து 3 இலக்குகளைக் கைப்பற்றினார். இந்தப் போட்டியிலும் இவர் ஆட்டநாயகன் விருது பெற்றார். இந்தத் தொடரில் 13 போட்டிகளில் விளையாடி 426 ஓட்டங்களை விட்டுக்கொடுத்து 8 இலக்குகளைக் கைப்பற்றினார். இவரின் சிறந்த பந்துவீச்சு 3/26 ஆகும். இவரின் சராசரி இந்தத் தொடரில் 53.25 ஆக இருந்தது. துவக்கத்தில் இடது கை சுழற்பந்துவீச்சாளராக அறிமுகமானார். தற்போது யார்க்கர் அளவில் கூக்ளி பந்துவீசுவதன் மூலம் இவர் பரவலாக அறியப்படுகிறார். 2013 ஆம் ஆண்டில் இங்கிலாந்தில் சுற்றுப் பயணம் செய்து விளையாடும் ஆத்திரேலியத் துடுப்பாட்ட அணியில் இவர் இடம்பிடித்தார். அந்தத் தொடரின் ஐந்தாவது தேர்வுத் துடுப்பாட்டத்தில் அறிமுகமானார். 2013 ஆம் ஆண்டில் ஆத்திரேலியத் தொடரில் விளையாடிய அனைத்து தொடரிலும் இவருக்கு நிலையான இடம் கிடைத்தது. இந்தியத் துடுப்பாட்ட அணிக்கு எதிரான மூன்றாவது ஒருநாள் பன்னாட்டுத் துடுப்பாட்டப் போட்டியில் 29 பந்துகளில் 64 ஓட்டங்கள் எடுத்தார். அந்தப் போட்டியில் இஷாந்த் ஷர்மா வீசிய ஒரு ஓவரில் 30 ஓட்டங்களை எடுத்து அணியின் வெற்றிகு உதவினார். நவம்பர் 2, 2013 பெங்களூருவில் நடைபெற்ற இதே அணிக்கு எதிரான போட்டியில் தனது முதல் ஒருநாள் போட்டி நூறினைப் பதிவு செய்தார். இவர் 57 பந்துகளில் 116 ஓட்டங்கள் எடுத்தார். இதன்மூலம் விரைவாக நூறு ஓட்டங்கள் எடுத்த இரண்டாவது ஆத்திரேலிய வீரர் எனும் சாதனை படைத்தார். இதில் 4 ஆறுகளும், 11 நான்குகளும் அடங்கும்.இதற்கு முன்னதாக மார்ச் 8, 2013 இல் இலங்கைத் துடுப்பாட்ட அணிக்கு எதிராக கிளென் மாக்சுவெல் 51 பந்துகளில் 102 ஓட்டங்கள் எடுத்ததே முதல் இடத்தில் உள்ளது. 2015 துடுப்பாட்ட உலகக்கிண்ணத் தொடரின் இறுதிப் பொட்டியில் 36 ஓட்டங்கள் விட்டுக்கொடுத்து 3 இலக்குகளைக் கைப்பற்றினார். இந்தப் போட்டியில் ஆட்டநாயகன் விருதினை வென்றார்.
# கோரி ஆன்டர்சன்

**கோரி ஜேம்சு ஆன்டர்சன்** (*Corey James Anderson*, பிறப்பு: 13 டிசம்பர் 1990) நியூசிலாந்து துடுப்பாட்ட வீரர். இவர் தனது முதலாவது ஒருநாள் பன்னாட்டுப் போட்டியை 2013 சூன் 16 அன்று இங்கிலாந்து அணுக்கு எதிராக விளையாடினார். இவர் நியூசிலாந்து அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார். இந்தியன் பிரீமியர் லீக் போட்டிகளில் இவர் பெங்களூர் ராயல் சேலஞ்சர்ஸ் அணிக்காக விளையாடி வருகிறார். சகலத்துறையரான இவர் வடக்கு மாவட்ட அணிகளுக்காக முதல் தரத் துடுப்பாட்டப் போட்டிகளில் விளையாடி வருகிறார்.  
கோரி ஆன்டர்சன் 2014 சனவரி 1 இல் மிக விரைவான நூறு ஓட்டங்களை ஒருநாள் வரலாற்றில் எடுத்து சாதனை புரிந்தார். மேற்கிந்திய அணிக்கு எதிராக 36 பந்துகளுக்கு 100 ஓட்டங்களை எடுத்து சாகித் அஃபிரிடியின் சாதனையை முறியடித்தார். இதில் 14 ஆறுகளும்,6 நான்குகளும் அடங்கும். இதற்குமுன் 1996 ஆம் ஆண்டில் இலங்கைத் துடுப்பாட்ட அணிக்கு எதிரான போட்டியில் 37 பந்துகளில் நூறு ஓட்டங்கள் எடுத்து சாதனை புரிந்தார். இச்சாதனையை 2015 சனவரி 18 இல் ஏ பி டி வில்லியர்ஸ் 31 பந்துகளுக்கு மேற்கிந்தியத் தீவுகளுக்கு எதிராக விளையாடி முறியடித்தார்.
# கோரி ஆன்டர்சன்

## இந்தியன் பிரீமியர் லீக்

2014 இந்தியன் பிரீமியர் லீக் தொடரில் மும்பை இந்தியன்ஸ் அணி நிர்வாகம் இவரை 750,000 அமெரிக்க டாலர் மதிப்பில் ஏலத்தில் எடுத்தனர். இவரின் முதல் போட்டியில் கொல்கத்தா நைட் ரைடர்ஸ் அணிக்கு எதிரான போட்டியில் 2 ஓட்டங்கள் எடுத்து சுனில் நரைன் பந்தில் ஆட்டமிழந்தார். இதே போட்டியில் 3 ஓவர்கள் பந்துவீசி 33 ஓட்டங்களை விட்டுக்கொடுத்தார். மே 3, 2014 இல் கிங்சு இலெவன் பஞ்சாபு அணிக்கு எதிரான போட்டியில் 25 பந்துகளில் 35 ஓடங்களை எடுத்துள்ளார். அதே போட்டியில் செதேஷ்வர் புஜாரா இலக்கினைக் கைப்பற்றி ஆட்டநாயகன் விருதினைப் பெற்றார்.  
மே 25, 2014 இல் ராஜஸ்தான் ராயல்ஸ் அணிக்கு எதிரான போட்டியில் 190 ஓட்டங்கள் வெற்றி இலக்காக நிர்ணயம் செய்யப்பட்டன. 44 பந்துகளில் 95 ஓட்டங்கள் எடுத்து 14.3 ஓவர்களில் வெற்றி இலக்கினை சிறந்த ரன் விகிதத்தில் அடைய உதவினார். 2015 இந்தியன் பிரீமியர் லீக் போட்டிகளில் துவக்க போட்டிகளில்சிறப்பாக செயல்பட்டார். இவர் விளையாடிய நான்கு போட்டிகளில் இரு அரைநூறுகளை அடித்தார். ஆனால் விரலில் காயம் ஏற்பட்டதனால் இவர் அணியிலிருந்து விலகினார்.  
2017 ஆம் ஆண்டில் நடைபெற்ற இந்தியன் பிரீமியர் லீக் போட்டித் தொடரில் டெல்லி டேர்டெவில்ஸ் அணி நிர்வாகம் இவரை 1 கோடி ரூபாய் மதிப்பில் ஏலத்தில் எடுத்தது. 2018 இந்தியன் பிரீமியர் லீக் போட்டியில் பெங்களூர் ராயல் சேலஞ்சர்ஸ் அணி நிர்வாகம் இவரை தேர்வு செய்தது. கூலட்ர் நீல் பெங்களூர் அணிக்காகத் தேர்வானார். ஆனால் அவருக்கு காயம் ஏற்பட்டதனால் இவர் தேர்வானார். கூல்டர் நீல் 2017 இந்தியன் பிரீமியர் லீக்கில் 8 போட்டிகளில் 15 இலக்குகளைக் கைப்பற்றி சிறப்பான திறனை வெளிப்படுத்தினார்.இவர் தேர்வானதை பெங்களூர் அணி நிர்வாகம் மார்ச் 24 இல் அதிகாரப்பூர்வமாகத் தெரிவித்தது.
# கோரி ஆன்டர்சன்

## சர்வதேச நூறுகள்

### தேர்வுத் துடுப்பாட்டம்

| # | ஓட்டங்கள் | போட்டி | எதிரணி | நாடு | இடம் | ஆண்டு | data-ve-attributes="{&quot;style&quot;:&quot;width:&quot;}" href=" |
| --- | --- | --- | --- | --- | --- | --- | --- |
# கோரி ஆன்டர்சன்

## சர்வதேச நூறுகள்

### ஒருநாள் பன்னாட்டுத் துடுப்பாட்டம்

| # | ஓட்டங்கள் | போட்டி | data-ve-attributes="{&quot;style&quot;:&quot;width:&quot;}" href=" | data-ve-attributes="{&quot;style&quot;:&quot;width:&quot;}" href=" | data-ve-attributes="{&quot;style&quot;:&quot;width:&quot;}" href=" | ஆண்டு | முடிவு |
| --- | --- | --- | --- | --- | --- | --- | --- |
| **1** | 131* | 7 | நியூசிலாந்து | குயீன்ஸ்டவுன் மையம் | 2014 | வெற்றி | } |
# கோரி ஆன்டர்சன்

## 5 இலக்குகள்

| # | ஓட்டங்கள் | போட்டி | எதிரணி | நாடு | இடம் | ஆண்டு | முடிவு |
| --- | --- | --- | --- | --- | --- | --- | --- |
| **1** | 5/63 | 12 | நியூசிலாந்து | ஈடன் பார்க் | 2014 | வெற்றி | } |
# சோவனிக கலாசாரம்

வுக்கு அருகில் உள்ள சோவன் பள்ளத்தாக்கு, பாக்கித்தான்]]
**சோவனிக கலாசாரம்** (*Soanian*) என்பது சுமார் 5,00,000 முதல் 1,25,000 ஆண்டுகளுக்கு முன்னர் இந்தியத் துணைக்கண்டத்தின் சிவாலிக் பகுதியில் இருந்ததாக நம்பப்படும் ஒரு கீழைப் பழங்கற்கால கலாசாரமாகும். செப்பனிடப்படாத ஆயுதங்களான தழும்பழியின் சமகாலத்தைச் சேர்ந்ததாகக் கருதப்படுகிறது. பாக்கித்தானின் சிவாலிக் மலைப் பிரதேசத்தில் உள்ள இப்பகுதி சோவன் பள்ளத்தாக்கு எனப்படுகிறது. சோவனிகக் கலாச்சாரத் தளங்கள் இன்றைய இந்தியாவின் சிவாலிக் பகுதி, நேபாளம் மற்றும் பாக்கித்தான் பகுதிகளில் இணைந்து காணப்படுகின்றன.  
இராவல்பிண்டியில் இருந்து 16 கிலோமீட்டர் தொலைவிலுள்ள ஆதியலா மற்றும் காசலா கிராமங்களில் பாயும் சோவன் ஆற்று வளைவுகளில் நூற்றுக்கணக்கான கூழாங்கல் கருவிகள் கண்டுபிடிக்கப்பட்டன. மேலும் சாண்ட்ரா என்றவிடத்தில் கற்களால் ஆக்கப்பட்ட கைக்கோடாரிகளும் வெட்டுக்கத்திகளும் கிடைக்கப்பெற்றன.  
சுமார் 1,87,000 முதல் 2,00,000 ஆண்டுகளுக்கு முற்பட்ட எலும்புக் கூடுகள் தமிழகத்தில் கண்டறியப்பட்டுள்ளன. இரண்டு மில்லியன் ஆண்டுகளுக்கு முந்தைய பழமையான கருவிகளும் மீட்கப்பட்டுள்ளன. சோவன் ஆற்றின் ஆழமான பள்ளத்தாக்குகளில் தொல்லுயிர்ப் புதை படிவுகள் தாங்கிய பாறைகள் காணப்பட்டன. மேலும் 14 மில்லியன் ஆண்டுகளுக்கு முந்தைய மானினத்தைச் சார்ந்த விலங்கு, காண்டாமிருகம், முதலைகள், ஒட்டகச்சிவிங்கிகள் மற்றும் உணவைக் கொறித்து உண்ணும் வகை விலங்குகள் போன்றவற்றின் தொல்படிமங்களும் இப்பகுதியில் காணப்பட்டன. இவற்றில் சிலபடிமங்கள் பாக்கித்தானின் இசுலாமாபாத்தில் உள்ள இயற்கை வரலாற்று அருங்காட்சியகத்தில் வைக்கப்பட்டுள்ளன.  
முதன் முதலில் 1936 ஆம் ஆண்டு எல்மட் டெ டெர்ரா என்பவர் " சோவனிக கலாச்சாரம் " என்ற சொல்லை பயன்படுத்தியுள்ளார். இருந்தாலும் 1928 ஆம் ஆண்டிலேயேடி.என் வாடியா இந்த தொல்பொருள் கருவிகளின் தொகுதியை அடையாளம் கண்டிருந்தார். இக்கருவிகளின் அமைப்பு நுணுக்கத்தைத் தீர்மானிக்க சிடிபன் லைசெட் என்பவரால் தொடர்ச்சியாகத் தொல்பொருள் ஆய்வுகள் மேற்கொள்ளப்பட்டன. சோவனிக கலாச்சாரத்தினர் பயன்படுத்திய தொல்கருவிகள் மூன்றாம்நிலை செதிற்கல் நுணுக்கத்தின் உட்கூறுகள் என்று அவர் தன்னுடைய ஆய்வின் முடிவாகக் குறிப்பிட்டுள்ளார்
# கெனான் இஓஎஸ் 5டி

**கெனான் இஓஎஸ் 5டி** (ஆங்கிலம்:Cannon EOS 5D) 12.8 மாபடவணு உடைய எண்ணிம தனிவில்லை பிரதிபலிப்பு (DSLR) படமி ஆகும். இப்படமியை கெனான் நிறுவனம், 22, ஆகத்து, 2005 ஆம் ஆண்டு விற்பனைக்கு வெளியிட்டது. அன்றைய நாளில், இதன் விலை இஓஎஸ் 20 படமியை விட அதிகமாகவும், இஓஎஸ் 1டி மார்க் II படமி வரிசையை விட குறைவாகவும் இருந்தது. இப்படமியிலுள்ள (EF="Electro-Focus") வில்லைச் சட்டத்தின், பிற வில்லைகளையும் ஏற்கக்கூடிய வகையில் அமைந்திருந்தது.  
இப்படமியின் இரண்டாம் கட்ட வளர்ச்சியாக, 17 செப்டம்பர் 2008 ஆம் ஆண்டு, *கெனான் இஓஅஸ் 5டி மார்க்II* என்ற படமியை, கெனான் நிறுவனம் வெளியிட்டது.  
இதனையும் அடுத்து, மூன்றாம் கட்ட வளர்ச்சியாக, 2 மார்ச்சு 2012 ஆம் ஆண்டில், கெனான் இஓஎஸ் 5டி மார்க்III (*Canon EOS 5D Mark III*) என்ற படமி வெளிவந்தது.
# இன்டர்சிட்டி விரைவுவண்டி (இந்தியா)

**இன்டர்சிட்டி விரைவுவண்டி** சேவையானது இந்தியாவிலுள்ள மிகப்பெரிய ரயில்நிலையச் சந்திப்புகளையும், மாநிலத் தலைநகரங்களையும் இணைக்கிறது. இது மற்ற ரயில் சேவைகளை விட விலை மலிவானது. இது பொதுவாகத் தனது பயண தூரத்தினை 5 முதல் 6 மணி நேரங்களுக்குள்ளே கடப்பதாக அமைந்திருக்கும். இவ்வகைத் தொடர்வண்டிகள் முழுக்கக் காலை நேரத்தில் இயக்கப்படுகின்றன மற்றும் இவை இயக்கப்படும் நாளிலேயே மீண்டும் ஆரம்ப இரயில் நிலையத்திற்குச் சென்றடையும். இது பொதுவாக உட்காரும் இருப்பிட வசதிகொண்ட பெட்டியினையும் ஒரு உக்கிராணப் பெட்டியினையும் கொண்டதாக இருக்கும். இது பொதுவாகத் தினசரி பயணச் சேவையை அளிக்கும். சில சேவைகள் குறிப்பிட்ட நாட்களுக்கு மட்டுமே இருக்கிறது.
# இன்டர்சிட்டி விரைவுவண்டி (இந்தியா)

## தமிழ்நாட்டினுள்ளே ஒடும் இன்டர்சிட்டி விரைவுவண்டிகள்

- பல்லவன் அதிவிரைவுவண்டி
- வைகை அதிவிரைவுவண்டி
- கோவை அதிவிரைவுவண்டி
- திருச்சிராப்பள்ளி - திருநெல்வேலி இன்டர்சிட்டி அதிவிரைவு வண்டி
# இன்டர்சிட்டி விரைவுவண்டி (இந்தியா)

## வழிகள்

இன்டர்சிட்டி விரைவு ரயில் பாதைகள் (பொதுவாக வட்டப்பயணம், ஒருவழிப் பயணம் குறிப்பிடப்பட்டிருக்கும்):  
- புதுதில்லி - கான்பூர்
- புதுதில்லி - ஆக்ரா
- புதுதில்லி - சண்டிகார் (ஒரு வழி)
- டேராடூன் - புதுதில்லி (ஒரு வழி)
- புதுதில்லி - குவாலியர்
- மும்பை - புனே
- மும்பை - நாக்பூர்
- ஜெய்பூர் - ஜோத்பூர்
- போபால் - இந்தூர் இன்டர்சிட்டி விரைவுவண்டி
- போபால் - குவாலியர் இன்டர்சிட்டி விரைவுவண்டி
- போபால் - ஜபல்பூர் இன்டர்சிட்டி விரைவுவண்டி
- லக்னோ - கோரக்பூர்
- போபால் - தாகோத்
- போபால் - அஜ்மீர் இன்டர்சிட்டி விரைவுவண்டி
- போபால் ரட்லம் இன்டர்சிட்டி விரைவுவண்டி
- இந்தூர் - குவாலியர் இன்டர்சிட்டி விரைவுவண்டி
- இந்தூர் - பிந்து
- இந்தூர் - ஹசரத் நிசாமுதீன் இன்டர்சிட்டி விரைவுவண்டி
- இந்தூர் - ஜோத்பூர்
- இந்தூர் - உதய்பூர்
- ஜபல்பூர் - ரேவா
- ரத்லம் - அஜ்மீர்
- பெங்களூரூ - ஹூப்ளி
- சென்னை - கோயம்புத்தூர்
- பெங்களூரூ - சிமோகா
- எர்ணாகுளம் சந்திப்பு - திருவனந்தபுரம்
- திருவனந்தபுரம் - குருவாயூர்
- திருச்சி - திருநெல்வேலி
- பாட்னா - டெஹ்ரி இன்டர்சிட்டி விரைவுவண்டி
- கவுகாத்தி - லேடோ இன்டர்டிட்டி விரைவுவண்டி
- ராஞ்சி -டெஹ்ரி இன்டர்சிட்டி விரைவுவண்டி
- எர்ணகுளம் சந்திப்பு - கண்ணூர் மெயின் இன்டர்சிட்டி விரைவுவண்டி
- கோயம்புத்தூர் சந்திப்பு - மங்களூர் சென்ட்ரல் இன்டர்சிட்டி விரைவுவண்டி
- கத்தியார் - சில்ஹுரி இன்டர்சிட்டி விரைவுவண்டி
- கமாக்யா - ஜோர்ஹாட் - திப்ருஹார்க் இன்டர்சிட்டி விரைவுவண்டி
- சில்ஹீரி - தூப்ரி இன்டர்சிட்டி விரைவுவண்டி
- ஹவுரா - மால்டா இன்டர்சிட்டி விரைவுவண்டி
- அலிபூர்துவுர் - லுமிடிங் இன்டர்சிட்டி விரைவுவண்டி
- புதுஜல்பைகுரி - பால்உர்காட் இன்டர்சிட்டி விரைவுவண்டி
- பாட்னா - தான்பாத் இன்டர்சிட்டி விரைவுவண்டி
- சாபைகஞ்ச் - தான்பூர் இன்டர்சிட்டி விரைவுவண்டி
- வாரணாசி - லக்னோ இன்டர்சிட்டி விரைவுவண்டி
- அலிபூர்துவுர் - புதுஜல்பைகுரி இன்டர்சிட்டி விரைவுவண்டி
- காமக்யா - டேராகவுன் இன்டர்சிட்டி விரைவுவண்டி
- ஜயநகர் - தான்பூர் இன்டர்சிட்டி விரைவுவண்டி
- லக்னோ - ஆக்ரா இன்டர்சிட்டி விரைவுவண்டி
- பாபுவா - அரா - பாட்னா இன்டர்சிட்டி விரைவுவண்டி
# ராசதானி விரைவுவண்டி

**ராசதானி விரைவு-தொடருந்து** என்பது இந்தியாவின் தலைநகரமாகிய புதுதில்லியையும், மற்ற மாநிலத் தலைநகரங்களையும் இணைக்கும் பயணிகள் தொடர் வண்டி ஆகும். இதனை இந்திய இரயில்வே இயக்குகிறது. இந்தியாவின் வேகமான தொடர் வண்டிகளில் ராசதானியும் அடங்கும்.
# ராசதானி விரைவுவண்டி

## வரலாறு

ராசதானி விரைவுத் தொடருந்து முதலில் 1969ல் இந்தியாவில் அறிமுகப்படுத்தப்பட்டது. இது முதன்முதலில் புதுதில்லியிலிருந்து 1,445 கிமீட்டர் தொலைவிலுள்ள ஹவுரா சந்திப்பினை 17 மணி, 20 நிமிடப் பயண நேரத்தில் சென்றடைந்தது.
# வி. இ. டி. மேல்நிலைப்பள்ளி

**வி. க. அ. மேல்நிலைப் பள்ளி** (*V. E. T. Higher Secondary School*), என்பது கடலூர் மாவட்டம், விருத்தாச்சலத்தில் எருமனூர் சாலையில் உள்ள ஒரு மேல்நிலைப் பள்ளி ஆகும்.
# வி. இ. டி. மேல்நிலைப்பள்ளி

## பள்ளி வரலாறு

வி. க. அ. என்பது விருத்தகிரீசுவரா கல்வி அறக்கட்டளை (Viruthakireswara Educationl Trust) என்பதின் சுருக்கமாகும்.
# வி. இ. டி. மேல்நிலைப்பள்ளி

## வகுப்புகள்

- 6ஆம் வகுப்பு
- 7ஆம் வகுப்பு
- 8ஆம் வகுப்பு
- 9ஆம் வகுப்பு
- 10ஆம் வகுப்பு
- 11ஆம் வகுப்பு
- 12ஆம் வகுப்பு
# நிரல்

ஒரு சில கருவிகள், அதற்கு இடப்படும் கட்டளைகளை நிறைவேற்றும் தன்மை கொண்டவை. இச்சிறப்புக் கருவிகளில் தொடர்ச்சியாக இயக்கப்படும் வெவ்வேறு வகையான கட்டளைகளின் தொகுப்பே **நிரலாகும்**. இந்த கருவிகள் உருவாக்கப்பட்ட விதத்திற்கும் இயங்கும் விதத்திற்கும் ஏற்றார் போல இக்கட்டளைகள் அமைக்கப்பெற்றிருக்க வேண்டும். இல்லையென்றால், ஒன்றிலே இந்த கட்டளைகளை அந்த கருவியால் புரிந்துகொள்ள முடியாமல் போய்விடும் அல்லது, முறையாக இயற்றப்படாத கட்டளையால் அந்த கருவி பண்புகேடாக நமது விருப்பத்திற்கு மாறாக இயங்கிவிடக்கூடும்.  
எடுத்துக்காட்டாக,  
- தானியங்கி பட்டுப்புடவைத் தறியில் பயன்படுத்தப்படும், ஒன்றோடொன்று தொடுக்கப்பட்டு துளையிடப்பட்ட அட்டைகள் ஒவ்வொன்றும் ஒவ்வொரு விதமான உருவ அமைப்பை, புடவையில் ஏற்படுத்தும் வண்ணம், தறியை இயங்கவைக்கும்.  
- தானியங்கி பியானோ இசைக்கருவியிலும் இதே போன்ற துளையிடப்பட்ட அட்டைகளின் தொகுப்பு பயன்படுத்தப்பட்டு, ஒவ்வொரு அட்டையும் பியானோக்குள் செல்லச்செல்ல, வெவ்வேறு இசையை எழுப்பும்.  
- கோப்புகளில் சேமித்துவைக்கப்பட்ட கட்டளைத் தொகுப்பை, கணினி பயன்படுத்தி ஒரு செயலோட்டத்தை ஏற்படுத்தும். இதையே கணினிநிரல் என்கிறோம். கணினிக்காக உருவாக்கப்படும் நிரல்கள் பற்பல நிரலாக்கமொழிகளில் ஒன்றைப் பயன்படுத்தி தொகுக்கப்படுகிறது.  
இவ்வாறாக, ஒரு நிரலின் பயன்பாடு என்பது, அதற்கு உண்டான கருவி, அந்நிரலில் இருக்கும் கட்டளைகளை ஒவ்வொன்றாக படித்துப் புரிந்துகொண்டு இயக்கம் காட்டுவதிலேயே அமைகிறது. ஒவ்வொரு கட்டளைகளிலிருந்து எதிர்பார்க்கப்பட்ட விளைவுகளுக்கு ஏற்றார்போல அதன் இயக்கமுடிவில், அந்த கருவியில் ஒரு நிலைமாற்றம் ஏற்படும்.
# நீரியல்சார் வானிலையியல்

**நீரியல்சார் வானிலையியல்** *(Hydrometeorology )* என்பது நீரியல் மற்றும் வானிலையியல் ஆகிய இரு பிரிவுகளும் சேர்ந்த ஒரு கிளை அறிவியல் துறையாகும். புவியின் மேற்பரப்பு மற்றும் கீழ் வளிமண்டலம் இவற்றுக்கு இடையிலான நீர் மற்றும் ஆற்றல் மாற்றங்களை இத்துறை ஆய்வு செய்கிறது. நீரியல்சார் வானிலையால் தோன்றும் இயற்கை இடையூறுகள் மற்றும் அவற்றின் இடப்பெயர்ச்சி விளைவுகள் முதலியவற்றை ஆய்வு செய்ய, ஐக்கிய நாடுகள் கல்வி, அறிவியல், பண்பாட்டு நிறுவனம் (யுனெஸ்கோ) பல்வேறு திட்டங்கள் மற்றும் நடவடிக்கைகளை கொண்டுள்ளது. குறிப்பிட்ட இந்த இடையூறுகளுடன் இயற்கைச் செயல்முறைகளின் விளைவுகள் அல்லது வளிமண்டல நீரியல் அல்லது கடலியல் இயல்புகளான வெள்ளம், புயல், வறட்சி மற்றும் பாலைவனமாதல் போன்றனவும் இணைந்துள்ளன. வளர்ந்து வரும் இவ்விடையூறுகளை பொதுமக்களுக்கு முன்கூட்டியே அறிவித்து எச்சரிக்கை செய்யவும் அவற்றின் விளைவுகளை குறைக்கவும் சமாளிக்கவும் பல்வேறு நாடுகள் நீரியல்சார் வானிலையியல் தொலைநோக்குத் திட்டங்களை வகுத்துள்ளன.
# நீரியல்சார் வானிலையியல்

## நடைமுறையிலுள்ள தொலைநோக்குத் திட்டங்கள்

நீரியல்சார் வானிலையியல் தொலை நோக்குத் திட்டங்களை தற்போது செயல்படுத்திவரும் நாடுகளின் பட்டியல் இங்கு தரப்பட்டுள்ளது.  
1. ஆத்திரேலியா  
2. கனடா  
3. இங்கிலாந்து மற்றும் வேல்சு.  
4. பிரான்சு  
5. இந்தியா  
6. இசுக்காட்லாந்து  
7. செர்பியா  
8.உருசியா  
9. அமெரிக்க ஐக்கிய நாடு
# ஆரோன் பிஞ்ச்

**ஆரோன் ஜேம்ஸ் பிஞ்ச்** (*Aaron James Finch*, பிறப்பு: 17 நவம்பர் 1986) ஆத்திரேலியத் துடுப்பாட்ட வீரர். இவர் வரையிட்ட நிறைவுப் போட்டிகளில் ஆத்திரேலியத் துடுப்பாட்ட அணியின் தலைவராக செயல்பட்டு வருகிறார். வலது-கை மட்டையாளரான இவர் 2006 இல் இலங்கையில் நடைபெற்ற 19-வயதிற்குட்பட்டோருக்கான உலககிண்ணப் போட்டிகளில் ஆத்திரேலிய அணியில் விளையாடினார்.  
2013 ஆகத்து 29இல் இவர் இங்கிலாந்து அணிக்கு எதிரான பன்னாட்டு இருபது20 போட்டியில் 156 ஓட்டங்கள் எடுத்து இ20ப வரலாற்றில் அதிகபட்ச ஓட்டங்கள் எடுத்த சாதனையைப் படைத்தார். பின்னர் சூலை 2, 2018இல் சிம்பாப்வே அணிக்கு எதிரான போட்டியில் 172 ஓட்டங்கள் எடுத்து தனது முந்தைய சாதனையைத் தகர்த்தார்.
# ஆரோன் பிஞ்ச்

## பன்னாட்டுப் போட்டிகள்

சனவரி 12, 2011இல் இங்கிலாந்து துடுப்பாட்ட அணிக்கு எதிரான பன்னாட்டு இருபது20 போட்டிகளில் அறிமுகமானார். இவரின் அதிரடியாக மட்டையாடும் திறனைக்கண்ட ஆத்திரேலியத் துடுப்பாட்ட வாரியம் இருபது20 போட்டிக்காக இவரை அணியில் சேர்த்தது. பின் சனவரி 11, 2013 இல் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டிகளில் அறிமுகமானார்.  
ஆகத்து 29, 2013ஆம் ஆண்டில் ரோஸ் பவுலில் இங்கிலாந்து துடுப்பாட்ட அணிக்கு எதிரான பன்னாட்டு இருபது20 போட்டியில் 63 பந்துகளில் 156 ஓட்டங்கள் எடுத்தார். இதன்மூலம் பன்னாட்டு இருபது20 போட்டிகளில் அதிக ஓட்டங்கள் எடுத்த வீரர் எனும் சாதனையைப் படைத்தார். இதில் 14 ஆறுகளும், 11 நான்குகளும் அடங்கும். இதன்மூலம் அதிக ஆறுகள் அடித்த வீரர் எனும் சாதனையைப் படைத்தார். இதற்கு முன் நியூசிலாந்து துடுப்பாட்ட அணியின் வீரர் பிரண்டன் மெக்கல்லம் 123 எடுத்ததே சாதனையாக இருந்தது. சனவரி 14, 2011 ஆம் ஆண்டில் இங்கிலாந்து துடுப்பாட்ட அணிக்கு எதிரான பன்னாட்டு இருபது20 போட்டியில் 122 ஓட்டங்கள் எடுத்து ஆட்டநாயகன் விருதினைப் பெற்றார்.  
பன்னாட்டு இருபது20 போட்டிகளில் 150 ஓட்டங்கள் எடுத்த முதல் வீரர் எனும் சாதனையைப் படைத்தார். திசம்பர் 3, 2014இல் டாம் கூப்பர், மற்றும் மைக்கல் கிளார்குடன் இணைந்து பிலிப் ஹியூசின் பிணப்பேழையைத் தூக்கினார்.  
பின்ச், 2015 துடுப்பாட்ட உலகக்கிண்ணத் தொடரில் விளையாடும் அணியில் இடம் பிடித்தார். இதன் முதல் போட்டியில் இங்கிலாந்து துடுப்பாட்ட அணிக்கு எதிரான போட்டியில் அறிமுகமானார். இந்தப் போட்டியில் 135 ஓட்டங்கள் எடுத்து ஆத்திரேலியத் துடுப்பாட்ட அணி 111 ஓட்டங்களால் வெற்றி பெறுவதற்கு இவர் உதவினார். இந்தப் போட்டியின் ஆட்டநாயகன் விருதினையும் பெற்றார்.  
2016 ஐசிசி உலக இருபது20 போட்டித் தொடரின் முதல் இரண்டு போட்டிகளில் அணியைத் தேர்வுசெய்பவர்களான மார்க் வா மற்றும் லீமன் ஆகியோர் இவரைத் தேர்வு செய்யவில்லை. ஆனால் அதன்பின் வந்த போட்டிகளில் இவருக்கு இடம் வழங்கப்பட்டதால் சிறப்பாக செயல்பட்டு அந்தாண்டின் பன்னாட்டுத் துடுப்பாட்ட அவையின், பன்னாட்டு இருபது20 மட்டையாளருக்கான தரவரிசையில் முதலிடம் பிடித்தார்.  
ஆகத்து 31, 2016 ஆம் ஆண்டில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் 18 பந்துகளில் 50 ஓட்டங்கள் அடித்தார். இதன்மூலம் மிக குறைவான பந்துகளில் 50 ஓட்டங்கள் அடித்த ஆத்திரேலிய வீரர் எனும் சாதனையைப் படைத்தார். இதற்கு முன் சைமன் ஓ டோன்னல் இந்தச் சாதனையைப் படைத்தார்.
# ஜானகிராமன் மாணிக்கம்

மலேசியத் தமிழரான **ஜானகிராமன் மாணிக்கம்** ஒரு சமூகச் செயற்பாட்டாளரும், சுதந்திர எழுத்தாளரும் ஆவார். தோட்டத் தொழிலாளர் குடும்பத்தில் பிறந்தவரான இவர், மலேசியாவில் வாழும் இந்திய வம்சாவழியினரான தோட்டத் தொழிலாளர்களின் பிரச்சினைகளை நேரடியாக அறிந்தவர். அத்துடன், அவற்றைத் தானே அனுபவித்து உணர்ந்தவர். இந்த அனுபவங்களூடாக அவர் சமூகச் சிந்தனையுள்ள எழுத்தாளராக உருவானார். இவர் எழுதிய "மலேசிய இந்தியர்களின் இக்கட்டான நிலை" என்னும் ஆய்வு நூல், மலேசிய இந்தியச் சமூகத்தின் அரசியல், சமூக, பொருளாதார வரலாற்றை ஆவணப்படுத்துவதில் முக்கியமான ஒரு நூல் எனலாம். இந்த ஆய்வு நூலுக்காக இவர் சின்னப்பபாரதி அறக்கட்டளையின் சிறப்பு விருதுக்கு தேர்ந்தெடுக்கப்பட்டார்
# ஜானகிராமன் மாணிக்கம்

## வாழ்க்கை வரலாறு

ஜானகிராமன் மாணிக்கம் மலேசியாவில் உள்ள சிலாங்கூரின் பத்தாங் பெர்ஜூந்தைப் பகுதியில் உள்ள ஜாவா சிலாங்கூர் தோட்டத்தில் பிறந்தார். இவரது தாய் தந்தையர் தோட்டத் தொழிலாளர்கள்.  
1970களில், சிலங்கூர் பத்தாங் பெர்ஜூந்தை பாத்திமா சமூக மேம்பாட்டு மையத்தில், அருட்திரு ஒய். கரோப்பின் வழிகாட்டுதலில் ஆய்வுத் துறையில் தேர்ச்சி பெற்றார். மலேசியாவில் தோட்டப்புறங்கள், குடிசைப் பகுதிகள், போன்ற சமூகப்பணி தேவைப்படும் இடங்களில் 35 ஆண்டுகள் இவர் பணியாற்றியுள்ளார். இதனால், 1984ம் ஆண்டில் புது டெல்லியில் நடைபெற்ற ஊரக மேம்பாடு தொடர்பான பன்னாட்டுக் கருத்தரங்கொன்றில் பங்குபற்றும் வாய்ப்புப் பெற்றார்.
# முகல்சராய்

**முகல்சராய்** (*Mughalsarai*)உத்தரப் பிரதேச மாநிலத்திலுள்ள சந்தௌலி மாவட்டத்திலுள்ள ஒரு நகராட்சியாகும். இது வாரணாசியிலிருந்து பத்து கிலோ மீட்டர் தொலைவில் அமைந்திருக்கிறது. இது இந்திய இரயில்வேயின் முக்கியமான தொடருந்து சந்திப்பாகும்.  
இது இந்தியாவின் முன்னாள் பிரதமர் லால் பகதூர் சாஸ்திரி பிறந்த ஊர்.
# முகல்சராய்

### இரயில்வே

இங்குள்ள பண்டிட் தீனதயாள் உபாத்தியாயா சந்திப்பு தொடருந்து நிலையம் இந்தியாவின் மும்முரமாக இருக்கும் தொடருந்து சந்திப்பு ஆகும். இது ஆசியாவின் பெரிய சரக்கு இரயில் முற்றமாகும்.
முகல்சராய் கோட்டம், மத்திய கிழக்கு இரயில்வே பகுதியின் கீழே வருகிறது. தினமும் 125க்கும் அதிகமான தொடருந்து முகல்சராய் இரயில் நிலையத்தினை கடந்து செல்கிறது. இதுவழியே செல்லும் அனைத்து தொடருந்தும் இந்த நிலையத்தில் நின்று செல்லும். இது உத்தரப் பிரதேசத்தின் இரண்டாவது மும்முரமான தொடருந்து சந்திப்பு ஆகும். தினமும் 400000 அதிகமான பயணிகளை கையாளுகிறது.  
வாரணாசி நகரம், முகல்சராய் தொடருந்து நிலையத்திலிருந்து ஜிடி சாலை வழியாக தொலைவிலுள்ளது.
# முகல்சராய்

### சாலை

முகல்சாராயின் வழியே தேசிய நெடுஞ்சாலை எண் 2 செல்கிறது. இது கிராண்ட் டிரங்க் சாலை என்றறியப்படுகிறது. இது பேரரசர் செர் ஷா சூரியினால் கட்டப்பட்டது. புராணக்காலத்தில் இந்த சாலை உத்தரபாத் என்றறியப்பட்டதாகவும், இதன் வழியே ஜராசந்த், கிருஷ்ணபகவானின் ஆட்சியின் கீழே இருந்த மதுரா நகரத்தை தாக்க சென்றதாகவும் கூறுவர்.  
முகல்சராய், கல்கத்தாவிலிருந்து சாலை வழியே தொலைவில் அமைந்திருக்கிறது.
# மிட்செல் மார்ஷ்

**மிட்செல் ரொஸ் மார்ஷ்** (*Mitchell Ross Marsh*, பிறப்பு: 20 அக்டோபர் 1991) ஆத்திரேலியத் துடுப்பாட்ட வீரர். இவர் மேற்கு ஆத்திரேலிய மாநில அணிக்கும், பேர்த் ஸ்கோர்ச்சசு அணிக்கும் விளையாடுகிறார். வலக்கை பன்முக வீரரான இவர் ஆத்திரேலிய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். இவர் 2020 இந்தியன் பிரீமியர் லீக் தொடருக்கான ஏலத்தில் சன்ரைசர்ஸ் ஐதராபாத் அணியால் வாங்கப்பட்டார்.
# மிட்செல் மார்ஷ்

## தனிப்பட்ட வாழ்க்கை

மிட்ச்செல் மார்ஷ் பேர்த் நகரில் பிறந்தவர். இவர் ஜெஃப் மார்ஷ்சின் மகனும், சோன் மார்ஷின் சகோதரரும் ஆவார். இவர்கள் இருவரும் ஆத்திரேலியத் துடுப்பாட்ட அணியில் தேர்வுப் போட்டிகளில் விளையாடியுள்ளனர்.
# மிட்செல் மார்ஷ்

## பன்னாட்டுப் போட்டிகள்

அக்டோபர் 22, 2014 இல் ஐக்கிய அரபு அமீரகத்தில் நடைபெற்ற பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார்.  
செப்டம்பர், 2011 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான பன்னாட்டு இருபது20 தொடரில் விளையாடும் அணியில் இவர் இடம்பெற்றார். பின் பிறெட் லீ காயம் காரணமாக விலகியதால் ஒருநாள் பன்னாட்டுத் துடுப்பாட்டப் போட்டிகளிலும் இவருக்கு விளையாடும் வாய்ப்பு கிடைத்தது. இந்தத் தொடரில் தென்னாப்பிரிக்கவுக்க்கு எதிரான இரண்டாவது இருபது20 போட்டியில் இவர் 36 ஓட்டங்களை எடுத்தார். அதில் நான்கு ஆறுகள் அடங்கும். இவற்றில் மூன்று ஆறுகள் இறுதி ஓவரில் அடிக்கப்பட்டது ஆகும்.  
ஆகஸ்டு, 2014 ஆம் ஆண்டில் ஹராரே துடுப்பாட்ட அரங்கத்தில் நடைபெற்ற முத்தரப்பு தொடரில் சிம்பாப்வே துடுப்பாட்ட அணிக்கு எதிரான போட்டியில் இவர் மூன்றாவதாக களம் இறங்கி கிளென் மாக்சுவெல் உடன் இணைந்து 109 ஓட்டங்கள் எடுத்தார். பின் ஆரன் பிஞ்ச் உடன் இணைந்து 47 ஓட்டங்களும், ஜோர்ஜ் பெய்லியுடன் இணைந்து 33 ஓட்டங்களும் எடுத்தார்.  
2015 துடுப்பாட்ட உலகக்கிண்ணத் தொடரில் பெப்ரவரி 4, 2015 இல் மெல்போர்ன் துடுப்பாட்ட மைதானத்தில் இங்கிலாந்து துடுப்பாட்ட அணிக்கு எதிரான போட்டியில் 31 பந்துகளில் 23 ஓட்டங்கள் எடுத்தார். இதில் மூன்று நான்குகளும் அடங்கும். பின் 9 ஓவர்கள் பந்துவீசி 33 ஓட்டங்கள் விட்டுக்கொடுத்து 5 இலக்குகளைக் கைப்பற்றினார். இந்தப் போட்டியில் ஆத்திரேலிய அணி 111 ஓட்டங்கள் வித்தியாசத்தில் வெற்றி பெற்றது.  
சனவரி 23, 2016 இல் இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது முதல் நூறு ஓட்டங்களைப் பதிவு செய்தார். இந்தப் போட்டியில் 81 பந்துகளில் 100 ஓட்டங்கள் எடுத்தார். இவரின் சகவீரர் டேவிட் வார்னரும் இந்தப் போட்டியில் நூறு ஓட்டங்கள் அடித்தார். ஆயினும் இந்திய அணி வெற்றி பெற்றது.  
ஆத்திரேலியத் துடுப்பாட்ட அணியின் இந்தியச் சுற்றுப்பயணம், 2017 தொடரில் இவர் சிறப்பாக செயல்பட்டார்.பின் மார்ச், 2018 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான போட்டியில் இவர் காகிசோ ரபாடாவின் பந்துவீச்சில் ஆட்டமிழந்தார். அப்போது தகாத வார்த்தைகளினால் அவரைத் திட்டியதற்காக இவருக்கு ஆட்டத்தின் வருமானத்தில் 20 சதவீதம் அபராதமாக விதிக்கப்பட்டது. . ஏப்ரல் மாதம் ஆத்திரேலியத் துடுப்பாட்டக் கட்டுப்பாடு வாரியம் இவருக்கு விருது வழங்கியது.
# மிட்செல் மார்ஷ்

## தேர்வுத் துடுப்பாட்ட நூறுகள்

| # | ஓட்டங்கள் | போட்டி | எதிரணி | நாடு | அரங்கம் | ஆண்டு | முடிவு |
| --- | --- | --- | --- | --- | --- | --- | --- |
| **1** | 181 | 22 | ஆத்திரேலியா | மேற்கு ஆஸ்திரேலிய துடுப்பாட்ட சங்க அரங்கம் | 2017 | வெற்றி |  |
| **2** | 101 | 24 | ஆத்திரேலியா | சிட்னி கிரிக்கெட் மைதானம் | 2018 | வெற்றி | } |
# கன்சிராம்

**கன்சிராம்** (Kanshi Ram) (15 மார்ச் 1934 – 9 அக்டோபர் 2006) இந்திய அரசியல்வாதியாகவும், சமூகச் சீர்திருத்தவாதியுமாக இருந்தவர். தலித் மக்களின் மேம்பாட்டிற்காக, அரசியல் ரீதியாகத் தலித்துகளை ஓன்று திரட்டப் பாடுபட்டவர். கன்சிராம் பாதுகாப்புத் தளவாட உற்பத்தித் துறையில் அறிவியல் உதவியாளராகப் பணிபுரிந்தவர். 1984 ஆம் ஆண்டு, அம்பேத்கர் கொள்கையை அடிப்படையாகக் கொண்டு ஆதிதிராவிடர் மற்றும் ஒடுக்கப்பட்ட சமூகத்தின் கட்சியான பகுசன் சமாச் கட்சியினைத் துவங்கினார். இவருடைய வழிவந்த மாயாவதி நான்கு முறை உத்தரப்பிரதேச முதல்வர் பொறுப்பு வகித்தவர் என்பது குறிப்பிடத்தக்கது. கன்சிராம், தன்னுடைய 72 ஆவது வயதில் காலமானார்.  
கன்சிராம் அம்பேத்கரின் ஐம்பதாவது நினைவு நாளான அக்டோபர் 14 ஆம் நாளன்று சமயத்தைத் தழுவ இருந்தார் ஆனால் அதற்கு சில நாட்களுக்கு முன்பே அக்டோபர் 9 அன்று இறந்தார். ஆனால் அவரின் இறுதிச் சடங்குகள் பௌத்த சமயத்தின் படி நடந்தன.
# புளோரினீர்ப்பு காலக்கணிப்பு முறை

**புளோரினீர்ப்பு காலக்கணிப்பு** (*Fluorine absorption dating*) என்பது ஒரு பொருள் நிலத்தடியில் எவ்வளவு காலம் இருந்தது என்ற கால அளவை தீர்மானிக்க பயன்படுத்தப்படும் ஒரு முறை ஆகும்.  
நிலத்தடி நீரில் புளோரைடு அயனிகள் உள்ளன என்ற அறிவியல் உண்மையை அடிப்படையாகக் கொண்டு புளோரினீர்ப்பு காலக்கணிப்பு முறையில் காலம் அல்லது வயது நிர்ணயம் செய்யப்படுகிறது. மண்ணில் உள்ள எலும்பு முதலான பொருட்கள் காலப்போக்கில் நிலத்தடி நீரில் உள்ள புளோரினை உறிஞ்சுகின்றன. பின்னாளில் அப்பொருளில் உள்ள புளோரினின் அளவைக் கணக்கிடுவதன் மூலமாக அப்பொருள் மண்ணில் இருந்த காலத்தை மதிப்பிட முடிகிறது.  
இக்காலக் கனிப்பு நடைமுறையானது சார்பு முறைமை செயல்பாடாகும். ஏனெனில், இம்முறையில் காலம் மதிப்பிடப்பட்ட பொருள் எந்தப் பகுதியில் கிடைத்ததோ அதேபகுதியில் கிடைக்கும் பிற பொருட்களின் உண்மையான வயதும் இதனடிப்படையிலேயே மதிப்பீடு செய்யப்படுகின்றன. ஒருவேளை கிடைத்துள்ள பொருளின் உண்மையான வயதை நிர்ணயம் செய்ய முடியவில்லையெனில் அப்பொருளின் காலமானது ஒப்பீட்டு முறையில், அதைவிட இது இளையது என்பது போல குறிக்கப்படுகிறது. ஒப்பிடப்படுகின்ற பொருட்கள் இரண்டும் ஒரே பகுதியில் இருக்க வேண்டியது கட்டாயமாகும். அப்படி இருந்தால்தான் நிலத்தடி நீரில் மாறுபடும் புளோரினின் அளவைக் கொண்டு பொருள்களின் சரியான காலத்தைக் கணிக்க முடியும்.  
அனைத்து பொருட்களின் புளோரின் உறிஞ்சு திறனும் சம விகிதத்தில் இருப்பதில்லை என்ற காரணத்தால் இக்காலக் கணிப்பு தொழில் நுட்பத்திலும் துல்லியத்தன்மை குறைகிறது. ஆனாலும் உறிஞ்சுதல் விகிதக் கணக்கீடுகள் மூலமாக இக்குறைபாட்டை ஈடு செய்து கொள்வதன் மூலம் அதிக வேறுபாடுகள் களையப்பட்டு கிட்டத்தட்ட சரியான கணிப்பை மேற்கொள்ளலாம் என நம்பப்படுகிறது.
# சியால்தா தொடருந்து நிலையம்

**சியால்தா தொடருந்து நிலையம்** (*Sealdah railway station*) கொல்கத்தாவிலுள்ள மிகப்பெரிய தொடருந்து நிலையமாகும். இது இந்தியாவின் மும்முரமான தொடருந்து சந்திப்பாகும். மேலும் இது கொல்கத்தாவின் புறநகர் தொடருந்து சந்திப்பாகவும் திகழ்கிறது.  
கொல்கத்தாவிலுள்ள மற்ற தொடருந்து நிலையங்கள் ஹவுரா நிலையம், சாலிமர் நிலையம், சந்திரகாச்சி சந்திப்பு, மற்றும் கொல்கத்தா தொடருந்து நிலையம் ஆகும்.
# முதலாம் அமோகவர்சன்

**முதலாம் அமோகவர்சன்** அல்லது முதலாம் அமோகவர்ச நிருபதுங்கன் (கன்னடத்தில்: ಅಮೋಘವರ್ಷ ನೃಪತುಂಗ) (800-878 ) என்பவன் ஒரு புகழ் பெற்ற இராஷ்டிரகூடப் பேரரசனாவான். இவன் 64 ஆண்டுகள் ஆட்சிபுரிந்து சாதனைப்படைத்தவன். பல கன்னட மற்றும் சமஸ்கிருத அறிஞர்கள் இவனால் ஆதரிக்கப்பட்டனர் அவர்களில் சிலர், அக்கால இந்தியக் கணிதவியலாளரும், *கணித சார சம்கரகா* என்ற நூலின் ஆசிரியருமான, மகாவைரச்சார்யா, ஜினேசன , விரசினா , ஷகடயான், ஸ்ரீ விஜயா (ஒரு கன்னட மொழி கோட்பாட்டாளர்) ஆகியோர் ஆவர். முதலாம் அமோகவர்சன் ஒரு திறமையான கவிஞனாகவும், அறிஞனாகவும் இருந்துள்ளான். **கவிராஜமார்க** என்னும் பழங்கன்னட நூலை இவன் (தனியாகவோ அல்லது கூட்டாகவோ) எழுதியுள்ளான். மேலும் சமஸ்கிருதத்தில் **பிரஷநோடர ரத்ணமாலிகா** என்ற சமய நூலும் எழுதியதாகக் கருதப்படுகிறது. இவன் நிருபதுங்க, அதிசதவள, வீரநாராயணன், ரட்டமார்தண்ட, சிறீவல்லபன் போன்ற பட்டங்களைச் சூடிக்கொண்டிருந்தான். இவன் இராஷ்டிரகூடர்களின் தலைநகரை தற்கால கர்நாடகத்தின் பீதர் மாவட்டத்தில் உள்ள மயூர்கண்டியிலிருந்து குல்பர்கா மாவட்டத்தின் மன்யகட்டா என்ற இடத்திற்கு மாற்றினான். இந்தத் தலைநகரம் சிறந்த முறையில் திட்டமிட்டு இந்திரனின் நகரைப் போன்று சிறப்பானதாக இருக்க வேண்டும் என்ற எண்ணத்துடன் வடிவமைக்கப்பட்டது. அராபிய பயணியான சுலைமான் உலகின் நான்கு பெரிய மன்னர்களுள் ஒருவரானாக அமோகவர்சனை விவரித்துள்ளார். மேலும் அமோகவர்சன் முஸ்லிம்களை மதித்துத் தனது நகரங்களில் மசூதிகள் கட்ட அனுமதித்தான் என்று எழுதியுள்ளார் இவனது சமயநோக்கு, கலை இலக்கிய ஆர்வம் மற்றும் சமாதானத்தை விரும்பும் இயல்பால், புகழ்பெற்ற வரலாற்று ஆய்வாளர் பஞ்சமுகி அவரைப் பேரரசர் அசோகருடன் ஒப்பிட்டு "தென்னிந்திய அசோகர்" என்று குறிப்பிடுகிறார். மொழி, இலக்கியம், பண்பாடு, ஆகியவற்றின் மீது அமோகவர்சன் கொண்ட ஆர்வமும் ஈடுபாடும் அவனது ஆக்கமான கவிராஜமார்க்க நூலினால் தெரிகிறது.
# முதலாம் அமோகவர்சன்

## ஆரம்ப காலம்

அமோகவர்சன் (இயற்பெயர் ஷர்வா) கி.பி.800-ல் நர்மதை ஆற்றங்கரையில் உள்ள சிறீபவன் என்ற இடத்தில் அவரது தந்தை, பேரரசர் மூன்றாம் கோவிந்தன் வடஇந்தியாவை வெற்றிகொண்டு திரும்பி வரும்போது போது பிறந்ததாக கி.பி. 803 ஆண்டைய மண்ணே கல்வெட்டு மற்றும் 871 ஆண்டைய சஞ்சன் செப்புத் தகடுகள் கூறுகின்றன அவனது ஆரம்ப காலங்களில் அவனது பாதுகாவலராகக் குஜராத் கிளை இராஷ்டிரகூட அரசை ஆண்டுவந்த இவனின் தாயதியான கருக சுவர்ணவர்சன் இருந்தான்.
இவன் அரசனானபிறகு இவனது உறவினர்கள் சிலர் கூட்டு சேர்ந்துகொண்டு திடீர் புரட்சியில் இறங்கினார்கள். இதனால் நாட்டில் குழப்ப நிலை ஏற்பட்டு கி.பி. 821இல் அமோகவர்சன் தன்னை நிலைநிறுத்திக்கொண்டான் என்ற செய்திகள் சூரத் பதிவுகள் மற்றும் கி.பி.835 ஆண்டைய பரோடா செப்புத்தகடுகள் வழியாகத் தெரிகிறது. முதல் புரட்சிக்குத் துணையாக இருந்த மேற்கு கங்க மன்னனான இரண்டாம் சிவமாறன் தலைமையிலான படைகளுடன் போர்கள் நடந்தன. தொடர்ந்து நடந்த அந்தப் போர்களில் இரண்டாம் சிவமாறன் கி.பி.816இல் கொல்லப்பட்டான். ஆனால் அமோகவர்சனுக்கு அடுத்த கங்கா அரசனான இராசமல்லனால் தொந்தரவுகள் தொடர்ந்தது. இந்தப் பகையை முடிவுக்குக் கொண்டுவர மேலைக் கங்கர்களிடம் முதலாம் அமோகவர்சன் சமரசம் செய்துகொண்டான். மேலும் இவன் மேற்கு கங்க மன்னர் குடும்பத்தினருடன் திருமண உறவை ஏற்படுத்திக்கொண்டான். இதன் பிறகும் 818 மற்றும் 820 இடையே ஏற்பட்ட குழப்பங்களை 821வாக்கில் முதலாம் அமோகவர்சன் சமாளித்து, அதன்பிறகு ஆட்சியை உறுதிபடுத்திக்கொண்டு நிலையான ஆட்சியைத் தந்தான்.
# ரத்லம்

**ரத்லம்** (வரலாற்றுரீதியாக **ரத்னபுரி**) நகரம் மத்தியப்பிரதேச மாநிலத்தில் மால்வாப் பகுதியில் வடமேற்குப் பகுதியில் அமைந்திருக்கிறது. இது ரத்லம் மாவட்டத்தின் தலைநகராக 1947ல் இந்திய விடுதலைக்குப் பிறகு உருவாக்கப்பட்டது. இந்நகரம் கடல் மட்டத்திலிருந்து 480 மீட்டர் உயரத்திலுள்ளது. ரத்லம் தங்கம், ரத்லாமி சேவ், ரத்லாமி சீலை போன்றவற்றிற்குப் புகழ்பெற்றது.
# ரத்லம்

## இதனையும் காண்க

- ரத்லம் இராச்சியம்
# ஜேம்ஸ் டெய்லர்

**ஜேம்சு வில்லியம் ஆர்தர் டெய்லர்** (*James William Arthur Taylor*, பிறப்பு: 6 சனவரி 1990) ஆங்கிலேயத் துடுப்பாட்ட வீரர் ஆவார். வலக்கைத் துடுப்பாட்டக்காரரான இவர் வலக்கை [[கழல் திருப்பம்|கழல் திருப்பப் பந்து வீச்சாளரும் ஆவார்.  
டெய்லர் தனது முதலாவது ஒருநாள் போட்டியை இங்கிலாந்து அணிக்காக 2011 ஆகத்தில் விளையாடினார். 2012 இல் தென்னாப்பிரிக்க அணிக்கு எதிராகத் தனது முதலாவது தேர்வுப் போட்டியில் விளையாடினார்.
# ஜீலம் விரைவு வண்டி

**ஜீலம் எக்ஸ்பிரஸ்** (Jhelum Express) இந்திய ரயில்வேயினால் இயக்கப்படும் தினசரி ரயில் சேவைகளுள் ஒன்றாகும். மஹாராஷ்டிராவின் இரண்டாவது பெரிய நகரான புனேவில் இருந்து ஜம்மு காஷ்மீரின் தலைநகரான ஜம்மு தாவிக்கு இந்த ரயில் சேவை இயக்கப்படுகிறது. தென்னிந்திய அதிகாரப்பூர்வ இடத்திலிருந்து இந்திய எல்லைக்கு அருகே செல்வதால் இந்த ரயில்சேவை மிகவும் முக்கியமானது.
# ஜீலம் விரைவு வண்டி

## வரலாறு

ஜீலம் எக்ஸ்பிரஸ் புனேவில் இருந்து செயல்படும் பழமையான ரயில் சேவைகளில் ஒன்று. இந்த ரயில்சேவை 1977 ஆம் ஆண்டு தொடங்கப்பட்டது. புனேவினை புது டெல்லியுடன் இணைத்த முதல் ரயில்சேவை இதுவாகும். ஜீலம் எக்ஸ்பிரஸ் முதலில் இராணுவத்தின் தேவைகளுக்குத்தான் தொடங்கப்பட்டது.
# ஜீலம் விரைவு வண்டி

## எண் மற்றும் பெயரிடும் முறை

ஜம்மு காஷ்மீரின் முக்கிய நதியான ஜீலம் எனும் நதியின் பெயரினை இந்த ரயில்சேவைக்கு வைத்துள்ளனர். 11077 என்ற வண்டி எண்ணுடன் புனேவில் இருந்து ஜம்முதாவிக்கும், 11078 என்ற வண்டி எண்ணுடன் ஜம்முதாவியில் இருந்து புனேவுக்கும் இந்த ரயில் இயக்கப்படுகிறது.
# ஜீலம் விரைவு வண்டி

## எதிர்கால நோக்கங்கள்

இனி வரும் காலங்களில் ஜீலம் எக்ஸ்பிரசின் செயல்பாடு காண்ட்ரா வரை நீட்டிக்கப்படவுள்ளது. மேலும் குறைந்த பயண நேரத்தில் அதிக தூரம் பயணிக்கும்படியான வேலைகள் நடைபெற்று வருகின்றன.
# 2015 துடுப்பாட்ட உலகக்கிண்ண புள்ளிவிவரம்

2015 துடுப்பாட்ட உலகக்கிண்ணத்தின் குறிப்பிடத்தக்க புள்ளிவிவரங்கள் இங்கு தொகுக்கப்பட்டுள்ளன.
# 2015 துடுப்பாட்ட உலகக்கிண்ண புள்ளிவிவரம்

### அணிகளின் செயற்திறன்

#### பொதுவானவை

| வகை | அணி | எதிரணி | கூடுதல் விவரம் | ஆட்ட விவரம் | சான்று |
| --- | --- | --- | --- | --- | --- |
| ஒரு ஆட்டத்தில் அதிக ஓட்டங்கள் எடுத்த அணி | ஆத்திரேலியா | ஆப்கானித்தான் | 417/6 | 26ஆவது ஆட்டம், பிரிவு அ |  |
| ஒரு ஆட்டத்தில் குறைந்த ஓட்டங்கள் எடுத்த அணி | ஐக்கிய அரபு அமீரகம் | இந்தியா | 102 | 21ஆவது ஆட்டம், பிரிவு ஆ |  |
| அதிக வித்தியாசத்தில் வென்ற அணி (ஓட்டங்கள் அடிப்படையில்) | ஆத்திரேலியா | ஆப்கானித்தான் | 275 ஓட்டங்கள் வித்தியாசம் | 26ஆவது ஆட்டம், பிரிவு அ | } |
# 2015 துடுப்பாட்ட உலகக்கிண்ண புள்ளிவிவரம்

### அணிகளின் செயற்திறன்

#### துடுப்பாடல்

| அணி | ஒரு ஆட்டத்தில் எடுத்த அதிகபட்ச ஓட்டங்கள் | எதிரணி | ஒரு ஆட்டத்தில் எடுத்த குறைந்தபட்ச ஓட்டங்கள் | எதிரணி |
| --- | --- | --- | --- | --- |
| ஆப்கானித்தான் | 232 | 162 |  |  |
| ஆத்திரேலியா | 417/6 | 133/3 (15.2 ஓவர்களில், வெற்றி) | இசுகாட்லாந்து |  |
| வங்காளதேசம் | 322/4 (48.1 ஓவர்களில், வெற்றி) | 240 |  |  |
| இங்கிலாந்து | 309/6 | 123 |  |  |
| இந்தியா | 307/7 | 104/1 (18.5 ஓவர்களில், வெற்றி) | ஐக்கிய அரபு அமீரகம் |  |
| அயர்லாந்து | 331/8 | 210 |  |  |
| நியூசிலாந்து | 393/6 | மேற்கிந்தியத் தீவுகள் | 125/2 (12.2 ஓவர்களில், வெற்றி) |  |
| பாக்கித்தான் | 339/6 | 160 | மேற்கிந்தியத் தீவுகள் |  |
| இசுக்காட்லாந்து | 318/8 | 130 | ஆத்திரேலியா |  |
| இலங்கை | 363/9 | இசுக்காட்லாந்து | 133 | தென்னாப்பிரிக்கா |
| தென்னாப்பிரிக்கா | 411/4 | 177 | இந்தியா |  |
| ஐக்கிய அரபு அமீரகம் | 285/7 | 102 | இந்தியா |  |
| மேற்கிந்தியத் தீவுகள் | 372/2 | 151 |  |  |
| சிம்பாப்வே | 326 | 215 | } |  |
# 2015 துடுப்பாட்ட உலகக்கிண்ண புள்ளிவிவரம்

### வீரர்களின் செயற்றிறன்

#### பந்துவீச்சு

| வகை | வீரர் | எதிரணி | கூடுதல் விவரம் | ஆட்ட விவரம் | சான்று |
| --- | --- | --- | --- | --- | --- |
| ஹாட்ரிக் விக்கெட்டுகள் | ஸ்டீவன் ஃபின் (ஆஸ்திரேலியா) | இங்கிலாந்து | அடுத்தடுத்த மூன்று பந்து-வீச்சுகளில் பிராட் ஹாடின், கிளென் மாக்சுவெல், மிட்செல் ஜோன்சன் ஆகியோரை வீழ்த்தினார். | 2ஆவது ஆட்டம், பிரிவு அ |  |
| ஒட்டுமொத்தமாக அதிக விக்கெட்டுகள் எடுத்த வீரர் | மிச்சல் ஸ்டார்க் (ஆஸ்திரேலியா) | - | 21 விக்கெட்டுகள் |  |  |
| ஒரு ஆட்டத்தில் அதிக விக்கெட்டுகள் எடுத்த வீரர் | டிம் சௌத்தி (நியூசிலாந்து) | இங்கிலாந்து | 7 விக்கெட்டுகள் (9-0-33-7) |  |  |
| ஒரு ஆட்டத்தில் அதிக 'ஓட்டமற்ற ஓவர்கள்' வீசிய வீரர் |  |  |  |  |  |
| ஒட்டுமொத்தமாக அதிக 'ஓட்டமற்ற ஓவர்கள்' வீசிய வீரர் |  |  |  |  |  |
| ஒரு ஓவரில் அதிக ஓட்டங்கள் தந்த வீரர் | } |  |  |  |  |
# 2015 துடுப்பாட்ட உலகக்கிண்ண புள்ளிவிவரம்

### வீரர்களின் செயற்றிறன்

#### களத்தடுப்பு

| வகை | வீரர் | கூடுதல் விவரம் | சான்று |
| --- | --- | --- | --- |
| அதிக பிடியெடுப்புகள் செய்த வீரர் |  |  |  |
| அதிக 'ஓட்ட ஆட்டமிழப்புக்கள்' செய்த வீரர் | } |  |  |
# தோட்டத் தொழிலாளி

**தோட்டத் தொழிலாளி** என்பது, பெருந்தோட்டங்களில் வேலை செய்யும் ஒரு தொழிலாளியைக் குறிக்கும். குடியேற்றவாதக் காலத்தில், ஐரோப்பியக் குடியேற்றவாத வல்லரசுகள் தாம் கைப்பற்றிக்கொண்ட ஆசிய, ஆப்பிரிக்க நாடுகளில் பெருந்தோட்டங்களை உருவாக்கினர். இப்பெருந்தோட்டங்களில், பெரிய பரப்பளவில் வணிக முக்கியத்துவம் கொண்ட தேயிலை, இறப்பர், கரும்பு, காப்பி, போன்றவை பயிரிடப்பட்டன. இத்தோட்டங்களில் வேலை செய்வதற்காக பெரும் எண்ணிக்கையில் தொழிலாளர்கள் தேவைப்பட்டனர். பெரும்பாலும், இத்தேவைக்கு உள்ளூரில் தொழிலாளர்களைத் திரட்டாமல், வேறு நாடுகளில் இருந்தே இறக்குமதி செய்யப்பட்டதைக் காண முடிகிறது. தோட்டத் தொழிலாளர்கள் பெரும்பாலும், தோட்டத்துக்கு உள்ளேயே வாழ்ந்தனர். இது தொழிலாளர்களைத் தமது இறுக்கமான கட்டுப்பாட்டுக்குள் வைத்திருக்க உதவியது.  
தமிழ்நாட்டில் இருந்தும் பெரும் எண்ணிக்கையிலான தொழிலாளர் மலாயா, இலங்கை, மொரீசியசு, போன்ற நாடுகளுக்குக் கூட்டிச் செல்லப்பட்டனர். இத்தொழிலாளர்கள் ஆபத்தான சூழ்நிலைகளில் கடுமையாக உழைக்க வேண்டியிருந்ததுடன், குறைந்த வசதிகளுடனேயே வாழவேண்டியும் இருந்தது. இவ்வகையான பிணைப்பில் இருந்து விடுபடுவதற்கான வழிகள் எதுவும் இன்றிக் குடும்பம் குடும்பமாகப் பல தலைமுறைகள் தோட்டங்களுக்குள்ளேயே கூலிகளாக வாழ வேண்டியிருந்தது. இவர்களது உழைப்பு, தோட்டங்கள் இலாபமீட்ட உதவியது மட்டுமன்றி அவர்கள் பணிபுரிந்த நாடுகளின் பொருளாதார வளர்ச்சிக்கும் பெரிதும் உதவியது.  
குடியேற்றவாத முறை வீழ்ச்சியடைந்து, குடியேற்றவாத ஆட்சிக்கு உட்பட்டிருந்த நாடுகள் விடுதலை அடைந்தபோது, பல நாடுகளில் தோட்டத் தொழிலாளர்களின் நிலை மேலும் சிக்கலடைந்தது. இவர்கள் பல்வேறு அரசியல் பிரச்சினைகளுக்கும் முகம் கொடுக்கவேண்டியவர்கள் ஆனார்கள். இலங்கை போன்ற நாடுகளில் இவர்கள் நாடற்றவர்கள் என்ற நிலைக்குத் தள்ளப்பட வேண்டிய சூழ்நிலையும் ஏற்பட்டது.
# வைசாலி மாவட்டம்

**வைசாலி மாவட்டம்** இந்தியாவின் பிகார் மாநிலத்திலுள்ள மாவட்டம் ஆகும். பழமையான நகரான வைசாலியின் நினைவாக, இந்த பெயர் சூட்டப்பட்டது. வைசாலி மாவட்டத்தின் வரலாறு பழமையானது ஆகும். இது இந்திய புராணகாவியமான மகாபாரதத்திலும், புத்த மற்றும் ஜெயின் மரபிலும் குறிப்பிடப்பட்டுள்ளது. இது திர்கட் கோட்டத்தின் ஒரு பகுதி ஆகும் இம்மாவட்டத்தில் வைசாலி வட்டத்தில் பௌத்த நினைவுச் சின்னங்கள் கொண்ட பண்டைய வைசாலி நகரம் அமைந்துள்ளது.
# வைசாலி மாவட்டம்

## ஆட்சிப் பிரிவுகள்

இந்த மாவட்டம் 14 வட்டங்களாகப் பிரிக்கப்பட்டுள்ளது.
- பிதுபூர் வட்டம்
- மஹனார் வட்டம்
- கோரைல் வட்டம்
- லால்கஞ்சு வட்டம்
- ராஜாபாகர் வட்டம்
- மகுவா வட்டம்
- பட்டேடி பேல்சர் வட்டம்
- சகதேய் புஜுர்கு வட்டம்
- ஹாஜிப்பூர் வட்டம்
- பாதேப்பூர் வட்டம்
- ஜந்தாகா வட்டம்
- சேகராக்லா வட்டம்
- பகவான்பூர் வட்டம்
- வைசாலி வட்டம்
# வைசாலி மாவட்டம்

## படக்காட்சியகம்

வைசாலியில் உள்ள பௌத்த நினைவுச் சின்னங்கள்
# வைசாலி மாவட்டம்

## இதனையும் காண்க

- வைசாலி, பண்டைய நகரம்
# நிகழ்ந்தபோதே எழுதப்பட்ட வரலாறு

*'நிகழ்ந்தபோதே எழுதப்பட்ட வரலாறு* (ஆங்கிலம்: History As it Happened) என்ற புத்தகம் 1949 முதல் 1998 உள்ள வரலாற்று கட்டுரைகளின் தொகுப்பாகும். இதனை ஆங்கிலத்தில் தொகுத்தவர்கள் பாபி எஸ். ஓர்டிஸ் மற்றும் திலக் டி.குப்தா ஆவர். இதனைத் தமிழில் மொழிபெயர்த்தவர் ச. சுப்பாராவ். 'மன்த்லி ரெவ்யூ' அமெரிக்காவிலிருந்து கடந்து 60 ஆண்டுகளாக வந்து கொண்டிருக்கும் ஒரு உலக புகழ்பெற்ற இடதுசாரி திங்களிதழ். காரல் மார்க்சு ஆசிரியராகப் பணியற்றிய ரெய்னிச் ஜெய்டுங், லெலின் பதிப்பித்த இஸ்க்ரா, புகாரின் ஆசிரியராய் இருந்து வெளிவந்த பிராவ்தா, இங்கிலாந்தில் இருந்து வெளிவந்த நியூ லேபிட் ரெவ்யூ, ஜப்பானியக் கம்யூனிஸ்ட் கட்சியின் அக்காஹட்டா போல சர்வதேச இடதுசாரி இயக்க வரலாற்றில் தவிர்க்கவியலாத பெயர் 'மன்த்லி ரெவ்யூ'. இதில் 1949-1998 ஆண்டுகளில் வெளிவந்த முக்கியமானக் கட்டுரைகளைத் தொகுத்து 'ஹிஸ்டரி ஆஸ் இட் ஹேப்பான்ட்' (History As it Happened) என்ற பெயரில் மன்த்லி ரெவ்யூ பதிப்பகமே ஆம் ஆண்டு வெளியிட்டது. இது ஐன்ஸ்டீன், சே குவேரா, பால். எம். ஸ்வீஸி, பால் பரான், லியூ ஹீபர்மன் போன்ற ஆளுமைகள் எழுதிய கட்டுரைகள் கொண்ட தொகுப்பு; வரலாற்று முக்கியத்துவம் வாய்ந்த நிகழ்வுகள் நடந்தபோதே எழுதப்பட்டு இன்றைக்கும் இடதுசாரிகள் அனைவரும் வாசிக்கும் அவசியம் உள்ள தொகுப்பு.
# ஜிம் பார்சன்ஸ்

**ஜிம் பார்சன்ஸ்** (**Jim Parsons**, பிறப்பு: மார்ச் 24, 1973) ஒரு அமெரிக்க நாட்டு நடிகர், நகைச்சுவையாளர் மற்றும் குரல் நடிகர் ஆவார். இவர் சிபிஎஸ் என்ற தொலைக்காட்சியில் தி பிக் பேங் தியரி என்ற தொடரில் ஷெல்டன் கூப்பர் என்ற கதாபாத்திரத்தில் நடித்ததன் மூலம் மிகவும் புகழ் பெற்ற நடிகர் ஆனார். இந்த தொடரில் நடித்ததற்காக எம்மி விருது, போன்ற விருதுகளை வென்றுள்ளார். இவர் ஹேப்பி எண்ட், கார்டன் ஸ்டேட், ஹைட்ஸ், தி நோர்மல் ஹார்ட் போன்ற திரைப்படங்களிலும் நடித்துள்ளார். ஹோம் என்ற திரைப்படத்திற்கு குரல் கொடுத்துள்ளார். மற்றும் பல மேடை நாடகங்களிலும் நடித்துள்ளார் என்பது குறிப்பிடத்தக்கது.
# ஜிம் பார்சன்ஸ்

## ஆரம்பகால வாழ்க்கை

ஜிம் பார்சன்ஸ் மார்ச் 24, 1973ஆம் ஆண்டு ஹூஸ்டன் டெக்சாஸ் அமெரிக்காவில் பிறந்தார். இவரின் தந்தை மில்டன் ஜோசப் பார்சன்ஸ், ஜூனியர் ஆவார், மற்றும் தாயார் ஜூடி ஆன் மெக்நைட் ஒரு ஆசிரியர் ஆவார். இவருக்கு ஜூலி ஆன் என்ற ஒரு சகோதரி உண்டு அவரும் ஒரு ஆசிரியர் ஆவார். இவர் தனது படிப்பை க்ளீன் ஓக் உயர்நிலை பள்ளியில் பயின்றார். இவர் பிஏ மற்றும் எம்ஏ பட்டம் பெற்றவர்.
# ஜிம் பார்சன்ஸ்

## தனிப்பட்ட வாழ்க்கை

இவர் தற்பொழுது நகரில் லாஸ் ஏஞ்சல்ஸ் கலிபோர்னியாவில் வசித்து வருகின்றார். 2012இல் நியூ யோர்க் டைம்ஸ் இதழில் தன்னை தன்பாலீர்ப்பாளராக அடையாளப்படுத்திக்கொண்டார். இவர் 2017ஆம் ஆண்டில் டோட் ஸ்பிவக் என்ற கலை இயக்குநரைத் திருமணம் செய்துகொண்டார்.
# ஜிம் பார்சன்ஸ்

## திரைப்படங்கள்

- 2003: ஹேப்பி எண்ட்
- 2004: கார்டன் ஸ்டேட்
- 2005: ஹைட்ஸ்
- 2005: தி கிரேட் நியூ வொண்டர்புல்
- 2005: தி கிங்'ஸ் இன்
- 2006: 10 இட்ம்ஸ் ஓர் லேஸ்
- 2007: கார்டனர் ஒப் எடேன்
- 2011: தி பிக் இயர்
- 2012: சன்செட் ஸ்டோரீஸ்
- 2014: தி நோர்மல் ஹார்ட்
- 2015: ஹோம் (குரல் மட்டும்)
# ஜிம் பார்சன்ஸ்

## தொலைக்காட்சி

- 2002: எட்
- 2007: தி பிக் பேங் தியரி (இன்று வரை ஒளிபரப்பில்)
- 2011: யுரேகா (குரல் மட்டும்)
# ஜிம் பார்சன்ஸ்

## மேடை நாடகங்கள்

- தி பால்கனி
- 1995: லா ரோன்டே
- 1995: எண்ட்கேம்
- 1996: ஒதல்லோ
- 2011: டா
- 2011: தி நோர்மல் ஹார்ட்
- 2012: ஹார்வி